
Poslovni broj: 11.St-90/2018


REPUBLIKA HRVATSKA
RJEŠENJE
Trgovački sud u Splitu, po sutkinji Ani Golub Gruić, u postupku po prijedlogu za određivanje nastavka postupka radi naknade diobe stečajne mase iza stečajnog dužnika T & B d.o.o. u stečaju, OIB: 84546649259, Hrvace, 30. siječnja 2018.
r i j e š i o  j e 
I. Pozivaju se vjerovnici dužnika i sve druge osobe koje imaju pravni interes za određivanjem nastavka postupka radi naknade diobe nad dužnikom T & B d.o.o., OIB: 84546649259, Hrvace,da u roku od 8 dana, nakon proteka osmog dana od objave ovog poziva na mrežnoj stranici e-Oglasna ploča sudova, solidarno predujme iznos od 48.700,00 kn za pokriće troškova nastavka postupka radi naknade diobe na depozitni račun Trgovačkog suda u Splitu br. HR1623900011300000664, koji se vodi kod Hrvatske poštanske banke d.d. Zagreb, poziv na broj: 90/2018, uz svrhu plaćanja "predujam za pokriće troškova nastavka postupka radi naknade diobe br. 11.St-90-2018" te da ovom sudu dostave dokaz o uplati zatraženog predujma.
II. Ukoliko u ostavljenom roku ne bude uplaćen zatraženi predujam iz točke I. ovog rješenja, sud će odbiti prijedlog za određivanjem nastavka postupka radi naknade diobe.
III. Odbija se zahtjev stečajnog vjerovnika INA-INDUSTRIJA NAFTE d.d. Zagreb, OIB: 27759560625,Zagreb, Avenija V. Holjevca 10, za naknadom troška postupka u iznosu od 1.562,50 kn.
Obrazloženje
Nakon što je sukladno čl. 444. st. 1. Stečajnog zakona („Narodne novine“ broj 71/15; dalje SZ) dana 24. prosinca 2015. zaprimljen zahtjev Financijske agencije za provedbu skraćenog stečajnog postupka nad dužnikom T&B d.o.o. Hrvace, ovaj sud je utvrdio da su ispunjene sve zakonske pretpostavke za provedbu skraćenog stečajnog postupka iz članka 428. SZ-a pa je sukladno tome 21. studenog 2016. objavljeni oglas na mrežnoj stranici e-Oglasna ploča sa svim podacima sukladno čl. 430. SZ-a.
Kako se na poziv ovoga suda u ostavljenom roku iz oglasa nije javio nitko od osoba ovlaštenih za zastupanje dužnika niti od vjerovnika, stekli su se uvjeti za otvaranje i zatvaranje skraćenog stečajnog postupka sukladno čl. 431. SZ-a pa je rješenjem ovoga suda poslovni broj 11.St-2912/2015 13. siječnja 2017. otvoren skraćeni stečajni postupak nad dužnikom (točkom I. izreke), za stečajnog upravitelja imenovan je Domagoj Repač iz Zagreba (točkom II. izreke), zaključen je skraćeni stečajni postupak (točkom III. izreke) te je određeno da će nakon pravomoćnosti rješenja dužnik biti brisan iz sudskog registra (točkom IV. izreke). 
Predmetno rješenje postalo je pravomoćno 30. siječnja 2017.
Dana 27. siječnja 2016. ovaj sud je od Županijskog državnog odvjetništva u Splitu (dalje ŽDO) zaprimio obavijest o dopisu poslovni broj Ip-DO-79/17 od 24. siječnja 2017. kojega je ono uputilo stečajnom upravitelju (list 20-24 spisa) i  u kojemu ga poziva da ispita vrijednost imovine dužnika, a sve s obzirom na podatke o imovini dužnika kojima raspolaže Porezna uprava, te da o utvrđenom izvijestiti sud, osobito ako se ostvare pretpostavke iz čl. 289. SZ-a.
Odredbom čl. 289. st.1. SZ-a propisano je da će sud na prijedlog stečajnoga upravitelja, kojega od stečajnih vjerovnika ili po službenoj dužnosti odrediti nastavljanje postupka radi naknadne diobe ako se nakon završnoga ročišta:
1. ostvare pretpostavke da se zadržani iznosi podijele stečajnim vjerovnicima
2. iznosi koji su isplaćeni iz stečajne mase vrate u masu
3. pronađe imovina koja ulazi u stečajnu masu.
Stavkom 2. istoga članka propisano je da će nastavljanje postupka radi naknadne diobe sud odrediti bez obzira na to je li postupak bio zaključen, a stavkom 4. da sud može odustati od određivanja nastavljanja postupka radi naknadne diobe, te iznos koji stoji na raspolaganju za podjelu vjerovnicima ili pronađeni predmet prepustiti dužniku pojedincu, ako to smatra primjerenim s obzirom na neznatnost iznosa ili malu vrijednost predmeta te troškove nastavljanja postupka radi naknadne diobe. Određivanje nastavljanja postupka radi naknadne diobe sud može uvjetovati uplatom predujma kojim će se namiriti troškovi nastavljanja postupka radi naknadne diobe.
Ocijenivši da se iz podneska od dana 16. ožujka 2017. godine „Izvješće stečajnog upravitelja i prijedlog za otvaranje redovnog stečajnog postupka“ (list 25 spisa) ne može utvrditi da li i s kojom imovinom eventualno raspolaže dužnik te kolika je njena vrijednost i koliko iznose predvidivi troškovi stečajnog postupka, ovaj sud je rješenjem 11.St-2912/2015 od 7. srpnja 2017. odbio prijedlog stečajnog upravitelja za određivanje nastavka postupka radi naknadne diobe (točka I. izreke rješenja).
Odlučujući o žalbi vjerovnika INA-INDUSTRIJA NAFTE d.d. Zagreb, Visoki trgovački sud Republike Hrvatske je rješenjem 42 Pž-4985/2017-3 od 20. rujna 2017. uvažio žalbu, ukinuo rješenje ovog suda 11.St-2912/2015 od 7. srpnja 2017. u točki I. izreke i predmet vratio ovom sudu na ponovan postupak (točka I. izreke) te uputio ovaj sud na donošenje odluke o troškovima žalbenog postupka (točka II. izreke).
Dana 18. listopada 2017. stečajni upravitelj je po zaključku ovoga suda dostavio podnesak u kojem u bitnom navodi:
- da je stečajni dužnik imao nekretninu označenu kao 60/5901 dijela kat. čest. zem. 6880/25 Z.U. 15725 K.O. Split, u naravi poslovni prostor površine 56,25 m2, a koja nekretnina je 4. prosinca 2013. otuđena jedinoj članici društva Bosiljki Galić, bez da je društvo išta uprihodilo navedenom prodajom
- da neizvršavanjem činidbe plaćanja Ugovor nije niti nastao, radi čega je povrat u stečajnu masu vjerojatan,
slijedom čega je predložio sudu odrediti nastavak postupka nad dužnikom T & B d.o.o. u stečaju.
Zaključkom ovog suda 11.St-2912/2015 od 31. listopada 2017. naloženo je stečajnom upravitelju da u roku od 15 dana:
a) dopuni svoje ˝Izvješće stečajnog upravitelja i prijedlog za otvaranje redovnog stečajnog postupka˝, zaprimljeno kod ovoga suda 13. ožujka 2017., u kojemu navodi ˝da je za predmetno društvo učinjena financijsko-knjigovodstvena analiza imovine koja eventualno pripada u stečajnu masu te da je pronađena imovina čije su naznake u prilogu izvješća˝ pa da s obzirom na vrijednost iste, predlaže otvoriti redovan stečajni postupak ˝kako bi se namirili vjerovnici te razriješio pravni status stečajnog dužnika˝ na način:
  - da jasno valorizira vrijednost naknadno pronađene imovine i način na osnovu čega (kojih isprava) i kojom metodom je došao do takvog utvrđenja (valorizacije)
  - da naznači sve radnje koje je poduzeo u smislu iznalaženja i utvrđenja naknadno pronađene imovine (komunikacija sa zakonskim zastupnicima prije otvaranja stečaja, poslovna dokumentaciji i dr.)
  - da da procjenu svih troškova koji će nastati u slučaju nastavka postupka radi naknadne diobe (točka I. izreke zaključka).
b) dostavi detaljno obrazloženje svojega prijedloga od 18. listopada 2017., a vezano za ugovor o prodaji posebnog dijela nekretnine označene kao kat. čest. zem. 688/25 Z.U. 15725 K.O. Split zaključenog sa Bosiljkom Galić na način da:
  - utvrdi u kojem dijelu ugovor (ni)je ispunjen
  - se izjasni o mogućnosti naknadnog ispunjenja odnosno raskida/poništenja tog ugovora ili pobijanja predmetnog ugovora sukladno odredbama Stečajnog zakona (pobijanje pravnih radnji stečajnog dužnika)
  - dostavi projekciju parničnih troškova koji bi mogli nastati u slučaju pokretanja sudskog spora vezanog za ispunjenje/poništenje/pobijanje/raskid predmetnog ugovora
 kao i da predmetni ugovor dostavi u spis.
U novom izvješću od 6. prosinca 2017. (list 53 spisa) stečajni upravitelj u bitnom navodi:
- da je mišljenja da postupak za pobijanje pravnih radnji dužnika te povrat nekretnine upisane u Z.U. 15725 K.O. Split ne bi bio oportun, obzirom na protek vremena i trošak parničnog postupka
- da stečajni dužnik u vlasništvu ima nekoliko vozila, ali da je njihova vrijednost zanemariva, obzirom na starost i protek vremena od odjave
- da dužnik prema podacima Državne geodetske uprave nije upisan kao posjednik nekretnina 
- da postoji mogućnost da je dužnik vlasnik građevinskog zemljišta na području Sinja, ali da to još nije posve utvrđeno te da se na očitovanje ZK odjela općinskih sudova čeka duže vremena.
Na osnovu prethodno navedenog stečajni upravitelj zaključuje da u ovom trenutku imovina dužnika ne opravdava nastavak postupka.
Nadalje, novim očitovanjem od 20. prosinca 2017. (list 55-70 spisa) stečajni upravitelj se podrobnije očitovao na zaključak suda od 31. listopada 2017. ističući u bitnom:
- da dužnik od imovine ima moguće potraživanje za izvršenje, odnosno raskid ugovora o otuđenju nekretnine upisane u Z.U. 15725 K.O. Split, ali da iz samog ugovora zaključenog sa Bosiljkom Galić i nedostatne dokumentacije nije moguće utvrditi u kojoj mjeri je predmetni ugovor ispunjen i kada
- da je Županijsko državno odvjetništvo u Splitu naknadno dostavilo podatak da je T&B d.o.o. Split 7. ožujka 2008. steklo zemljište označeno kao 2928/18 K.O. Hrvace, a na koje je kao vlasnik upisana Općina Hrvace za cijelo te da zasada nije poznato zašto ugovor o stjecanju nije proveden te izvršen upis na dužnika kao vlasnika, da li je zemljište u međuvremenu otuđeno i kome
- da procjenjuje vrijednost posebnog dijela nekretnine označene kao čest. zem. 6880/25 K.O. Split (E-39) na iznos od 50.000,00 EUR-a u kunskoj protuvrijednosti
- da bi se vrijednost vozila mogla iskazati vještačenjem, a što misli da nije isplativo, s obzirom na stanje vozila.
U odnosu na procjenu troškova koji bi mogli nastati određivanjem nastavljanja postupka radi naknade diobe, stečajni upravitelj navodi:
- da trošak prodaje i eventualnog vještačenja vozila procjenjuje na 10.000,00 kn
- da bi u slučaju pokretanja parnice radi pobijanja pravnih radnji stečajnog dužnika, a vezano za nekretninu označenu kao čest. zem. 6880/25 K.O. Split, troškovi za šest radnji iznosili 15.000,00 kn (6 x 2.500,00 kn), troškovi vještačenja 5.000,00 kn te pristojbe za tužbu i presudu 7.700,00 kn (2 x 3.850,00 kn), odnosno sveukupno 27.700,00 kn
- da bi postupak uknjižbe prava vlasništva nekretnine označene kao 2928/18 K.O. Hrvace, ukoliko za istu postoj pravni temelj, iznosio 2.000,00 kn
- da procijenjeni troškovi samog stečajnog postupka iznose 52.000,00 kn (knjigovodstvo i godišnji izvještaji 5.000,00 kn, razni sitni troškovi 1.000,00 kn, nagrada stečajnom upravitelju do 46.000,00 kn).
Odnosno, stečajni upravitelj troškove procjenjuje u ukupnom iznosu od 91.700,00 kn.
	Kod ovakvog stanja stvari, a s obzirom da, s jedne strane, iz spisu priloženih isprava proizlazi da je potpuno neizvjesno da li je naknadno pronađena imovina u vlasništvu dužnika, te kolika je vrijednost te pronađene imovine iz koje bi se morali podmiriti najmanje troškovi određivanja nastavljanja postupka radi naknadne diobe (kako oni troškovi koji bi nastali u parnici radi pobijanja pravnih radnji stečajnog dužnika koju tek treba pokrenuti i čiji je ishod neizvjesna činjenica, tako i drugi predvidljivi troškovi nastavljanja postupka radi naknadne diobe) ovaj sud nalazi opravdanim određivanje nastavljanja postupka radi naknadne diobe uvjetovati uplatom predujma kojim će se namiriti predvidivi troškovi nastavljanja postupka radi naknadne diobe (čl. 289. st. 3. SZ-a).
	U tom smislu, a odnosu na visinu procijenjenog predujma od strane stečajnog upravitelja u iznosu od 91.700,00 kn, ovaj sud u dijelu prihvaća njegovu procjenu, a prema specifikaciji:
	- trošak pokretanja parnice radi pobijanja pravnih radnji stečajnog dužnika, a vezano za nekretninu označenu kao čest. zem. 6880/25 K.O. Split, u ukupnom iznosu od 27.700,00 kn (troškovi za šest radnji od15.000,00 kn (6 x 2.500,00 kn), troškovi vještačenja 5.000,00 kn te pristojbe za tužbu i presudu 7.700,00 kn (2 x 3.850,00 kn))
	- trošak vještačenja vozila u iznosu od 3.000,00 kn 
	- nagrada za rad i naknadu stvarnih troškova stečajnog upravitelja sukladno čl. 13. Uredbe o kriterijima i načinu obračuna i plaćanja nagrade stečajnim upraviteljima(„Narodne novine“ broj105/15,), u iznosima:
a) nagrada za rad stečajnog upravitelja u brutto iznosu od 16.000,00 kn (izvještajno i ispitno ročište i dr. - rad koje će upravitelj obaviti do eventualnog utvrđenja nedostatka stečajne mase iz čl. 293. st. SZ-a)
b) stvarni troškovi stečajnog upravitelja u iznosu od 2.000,00 kn (putni troškovi, sitni materijalni trošak i sl.).
	Sukladno navedenom, visina predujma za namirenje predvidivi troškovi nastavljanja postupka radi naknadne diobe utvrđuje se u ukupnom iznosu od 48.700,00 kn.
	Svi ostali troškovi koji bi nastali u stečajnom postupku (a koje je dijelom navodio i stečajni upravitelj u svojim podnescima namirivali bi se iz stečajne mase (ukoliko se utvrdi njena dostatnost) u redovitom postupku pa ih ni ne bi trebalo predujmljivati.  	
	Pravo za naknadu ovako predujmljenih troškova koji su dio troškova stečajnog postupka (iz čl. 155. SZ-a) imali bi vjerovnici koji su ga solidarno uplatili. (čl. 114. st. 7. SZ-a), u slučaju da se u provedenom postupku i utvrdi dostatnost stečajne mase. U protivnom u slučaju da se u otvorenom stečajnom postupku naknadno utvrdi nedostatak stečajne mase, stečajni postupak bi se obustavio sukladno čl. 293. st. SZ-a.
	Slijedom navedenog, a sukladno čl. 289. st. 3. SZ-a odlučeno je kao u izreci ovog rješenja pod točkama I. i II.
	U odnosu na uputu iz točke II. rješenja Visokog trgovačkog suda Republike Hrvatske iz rješenja poslovni broj 42 Pž-4985/2017-3 od 20. rujna 2017. (kojim je odlučujući o žalbi vjerovnika INA-INDUSTRIJA NAFTE d.d. Zagreb istu žalbu prihvatio i ukinuo rješenje ovog suda 11.St-2912/2015 od 7. srpnja 2017. u točki I. izreke te predmet vratio ovom sudu na ponovan postupak) sa uputom da u ponovnom postupku ovaj sud odluči o troškovima žalbenog postupka, valja navesti da je odredbom čl. 20. SZ-a propisano da u predstečajnom i stečajnom postupku svaki vjerovnik snosi svoje troškove postupka, ako tim Zakonom nije drukčije određeno. Slijedom navedenog, ovaj sud utvrđuje da stečajni vjerovnik INA-INDUSTRIJA NAFTE d.d. Zagreb nema pravo na naknadu troškova žalbenog postupka radi čega je odlučeno kao u izreci ovog rješenja pod točkom III.
U Splitu 30. siječnja 2018.
Sutkinja
Ana Golub Gruić
Pouka o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 
Dna:
- mrežna stranica e-Oglasna ploča sudova 
- INA-Industrija nafte d.d. Zagreb po punomoćniku Siniši Baričeviću, odvjetniku u Rijeci
- u spis

REPUBLIKA HRVATSKA   RJEŠENJE   Trgovački sud u Splitu, po sutkinji Ani Golub Gruić,  u   postup ku po p rijedlogu za  određivanje nastavk a   postupka radi naknade diobe stečajne mase iza stečajnog dužnika T & B  d.o.o. u stečaju, OIB: 84546649259, Hrvace ,  30 . siječnja 2018.   r i j e š i o  j e    I. Pozivaju se vjerovnici dužnika i sve druge osobe koje imaju pravni interes za  određivanjem nastavka postupka radi naknade diobe   nad dužnikom  T & B d.o.o., OIB:  84546649259, Hrvace , da u roku od 8   dana, nakon proteka  osmog dana od objave ovog poziva  na mr ežnoj  stranici e - Oglasna ploča sudova, solidarno predujme iznos  od  4 8 .7 00,00 kn   za  pokriće troškova  nastavka postupka radi naknade diobe   na depozitni račun Trgovačkog suda u  Splitu br. HR1623900011300000664, koji se vodi kod Hrvatske poštanske banke d.d.  Z agreb ,  poziv na broj:  90/2018 ,   uz svrhu plaćanja "predujam za  pokriće troškova nastavka postupka  radi naknade diobe  br. 11.St - 90 - 2018 "   te da ovom sudu dostave dokaz o uplati zatraženog  predujma.   II. Ukoliko u ostavljenom roku ne bude uplaćen zatraženi predujam iz točke I. ovog  rješenja, sud će  odbiti prijedlog za određivanjem nastavka postupka radi naknade diobe .   III. Odbija se zahtjev stečajnog vjerovnika INA - INDUSTRIJA NAFTE d.d. Zagreb,  OIB:  27759560625,Zagreb, Avenija V. Holjevca 10, za naknadom troška post upka u iznosu  od 1.562,50 kn.   Obrazloženje   Nakon što je sukladno čl. 444. st. 1. Stečajnog zakona („Narodn e novine“ broj 71/15;  dalje SZ)   dana 24. prosinca 2015. zaprimljen zahtjev Financij ske agencije za provedbu  skraćenog stečajnog postupka nad dužnikom T&B d.o.o. Hrvace, ovaj sud je utvrdio da su  ispunjene sve zakonske pretpostavke za provedbu skraćenog stečajnog postupka iz članka  428.   SZ - a pa je sukladno tome 21. studenog 2016. objavlje ni oglas na mrežnoj stranici e - Oglasna ploča sa svim podacima sukladno čl. 430. SZ - a.   Kako se na poziv ovoga suda u ostavljenom roku iz oglasa nije javio nitko od osoba  ovlaštenih za zastupanje dužnika niti od vjerovnika, stekli su se uvjeti za otvaranje i   zatvaranje skraćenog stečajnog postupka sukladno čl. 431. SZ - a pa je rješenj em ovoga suda  poslovni broj 11. St - 2912/2015 13. siječnja 2017. otvoren skraćeni stečajni postupak nad  dužnikom (točkom I. izreke), za stečajnog upravitelja imenovan je Domagoj Rep ač iz Zagreba 

